CELEX: 31988D0094
Language: el
Date: 1987-12-29 00:00:00
Title: 88/94/ΕΟΚ: Απόφαση της Επιτροπής της 29ης Δεκεμβρίου 1987 για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων για σπορά ορισμένων ποικιλιών καλλιεργούμενων φυτικών ειδών (Το κείμενο στην γερμανική γλώσσα είναι το μόνο αυθεντικό)

Avis juridique important

|

31988D0094

88/94/ΕΟΚ: Απόφαση της Επιτροπής της 29ης Δεκεμβρίου 1987 για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων για σπορά ορισμένων ποικιλιών καλλιεργούμενων φυτικών ειδών (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 056 της 02/03/1988 σ. 0040 - 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Δεκεμβρίου 1987  για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων για σπορά ορισμένων ποικιλιών καλλιεργούμενων φυτικών ειδών  (Το κείμενο στη γερμανική γλώσσα είναι το μόνο αυθεντικό)  (88/94/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργούμενων φυτικών ειδών (1), όπως τροποποιήθηκε τελευταία από την οδηγία 86/155/ΕΟΚ (2), και ιδίως το άρθρο 15 παράγραφοι 2 και 3,  την αίτηση που κατατέθηκε από την Ομοσπονδιακή Δημοκρατία της Γερμανίας,  Εκτιμώντας:  ότι, σύμφωνα με τις διατάξεις του άρθρου 15 παράγραφος 1 της οδηγίας 70/457/ΕΟΚ, οι σπόροι προς σπορά ή τα φυτά που ανήκουν στις ποικιλίες των καλλιεργούμενων φυτικών ειδών που έχουν γίνει επίσημα δεκτά κατά τη διάρκεια του έτους 1985, τουλάχιστον σε ένα από τα κράτη μέλη, και επιπλέον ανταποκρίνονται στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητας, ως προς την ποικιλία και από τις 31 Δεκεμβρίου 1987, σε κανένα εμπορικό περιορισμό·  ότι, εν πάση περιπτώσει, το άρθρο 15 παράγραφος 2 της οδηγίας 70/457/ΕΟΚ προβλέπει ότι σε ένα κράτος μέλος μπορεί να δοθεί, κατόπιν αιτήσεώς του, η άδεια να απαγορεύει την εμπορία των σπόρων προς σπορά και πολλαπλασιαστικού υλικού ορισμένων ποικιλιών·  ότι η Ομοσπονδιακή Δημοκρατία της Γερμανίας έχει υποβάλει παρόμοια αίτηση για ορισμένες ποικιλίες διαφορετικών ειδών·  ότι, λαμβανομένης υπόψη της γερμανικής αίτησης, οι εν λόγω ποικιλίες αραβοσίτου δεν υπέστησαν στην Ομοσπονδιακή Δημοκρατία της Γερμανίας τους επίσημους ελέγχους καλλιεργείας σχετικά με την καλλιεργητική τους ικανότητα και τη χρησιμοποίησή τους·  ότι οι εν λόγω ποικιλίες βρώμης είναι χειμερινού τύπου· ότι οι εν λόγω ποικιλίες αραβοσίτου έχουν δείκτη FAO των κατηγοριών ωριμότητας ανώτερο από 350· ότι είναι γνωστό ότι οι χειμερινές ποικιλίες βρώμης και οι ποικιλίες αραβοσίτου με δείκτη FAO των κατηγοριών ωριμότητας ανώτερο από 350 δεν είναι ακόμα κατάλληλες για καλλιέργεια στην Ομοσπονδιακή Δημοκρατία της Γερμανίας για οποιαδήποτε χρήση (άρθρο 15 παράγραφος 3 στοιχείο γ) δεύτερη περίπτωση της οδηγίας 70/457/ΕΟΚ)·  ότι είναι σκόπιμο, ως εκ τούτου, να ικανοποιηθεί απόλυτα το αίτημα της Ομοσπονδιακής Δημοκρατίας της Γερμανίας όσον αφορά τις ποικιλίες αυτές·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Δίδεται η άδεια στην Ομοσπονδιακή Δημοκρατία της Γερμανίας να απαγορεύει σε όλο το έδαφός της την εμπορία των σπόρων των ακόλουθων ποικιλιών που δημοσιεύονται στον κοινό κατάλογο ποικιλιών των καλλιεργούμενων φυτικών ειδών του 1988.  Σιτηρά  1. Avena sativa L.  Image  Lustre  1.2.3 // 2. Zea mays L.   //   //   // Acer Adriatico Alexandros Alton America Anjou 39 Aquilon Apollon Arc Aris-7 Artemis Astore Astro Athina Atlantis Bob Condido Capraia Carassin (w) Cargizeus Cedrus 71 Cevedale Commander Dahlia Dario Decio Dekalb XL 28 Dekalb XL 67 Dekalb XL 70 Dekalb XL 74 A Delo Deneb Dias Dona Enea Excalibur   // Fagus Fedro Flucsia G 4647 Geneva Giano Gladiator Gloria Glory Harwest Helios Adour 640 Indiana Isora Isora PR-3380 Jack Kokomo Lara LG 90 LG 94 LG 2350 Lito Logan Loira Maiorca Majority Marmolada Martina (w) Miejour LG 57 Mirabel Mizar Nevada Nicialus Nitsa Norex G 4610 Opale Orfeas   // Oro Ortensia Palma Palma PR-3352 Panarea Paolo Parade Pardus G-4580 Performer Pilade Pink Profit PS 71 Rea Rodano Ruby Rusk Salto Squale Squalo T-1054 Star «2000» Strato Tango Themis Tiro Titano Topper Trebbia Trefor Verada Xenon Zeno Zeres Zeta Zico Zingaro  Άρθρο 2  Η άδεια η οποία προβλέπεται στο άρθρο 1 ανακαλείται μόλις διαπιστωθεί ότι δεν πληρούνται πλέον οι προϋποθέσεις υπό τις οποίες χορηγήθηκε.  Άρθρο 3  Η Ομοσπονδιακή Δημοκρατία της Γερμανίας ανακοινώνει στην Επιτροπή την ημερομηνία και τις διατυπώσεις σύμφωνα με τις οποίες κάνει χρήση της άδειας που προβλέπεται στο άρθρο 1. Η Επιτροπή πληροφορεί σχετικά τα υπόλοιπα κράτη μέλη.  Άρθρο 4  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 29 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 225 της 12. 10. 1970, σ. 1.  (2) ΕΕ αριθ. L 118 της 7. 5. 1986, σ. 23.